**Referat af bestyrelsesmøde i Aarhus Katedralskoles Venner den 8. november 2022**

Deltagere: Lone Eibye Mikkelsen, Anne Kjær Hansen, Arne Frier, Søren Korshøj Laursen, Trine Klinge og Henrik Gjørup

Afbud fra: Dan Enok Sørensen og Elisabeth Jepsen

1. **Valg af referent**

Henrik blev valgt som referent.

1. **Bestyrelsens arbejde**

Lone redegjorde kort for bestyrelsens arbejde under henvisning til bestyrelsens "årshjul".

1. **Konstituering af bestyrelsen**

Trine og Lone blev ved fredsvalg genvalgt som henholdsvis formand og næstformand.

1. **Siden sidst på skolen**

Lone orienterede om nyt på skolen siden sidst:

Skolen har fået et nyt farverigt vægmaleri i elevkantinen, udført af kunstneren Eske Touborg (student fra skolen i 2015).

Skolen er igen tildelt Det Grønne Flag for arbejdet med bæredygtighed. Flaget blev hejst den 4. november under overværelse af rådmand Christian Budde.

Fire hovedansvarlige elever og mange andre er i fuld gang med at forberede skolens musical "Dans", der opføres den 20.-24. november.

Skolen gennemførte to runder god valgdebat blandt eleverne efter udskrivelsen af folketingsvalget.

På skolen er dannet et nyt, stort klassisk orkester, der samarbejder med bl.a. det tilsvarende orkester på Aalborg Katedralskole.

Plankeværket ud til Skolebakken ved Skolebakken-bygningen skal udskiftes med et smedejernshegn.

1. **Økonomi**

Lone gennemgik foreningens økonomi siden sidst. Der er en stigning i antallet af elevlån.

1. **Indkomne ansøgninger**

Søren oplyste, at der p.t. er modtaget to ansøgninger til KulTURlegatet. De behandles sammen med kommende ansøgninger på næste bestyrelsesmøde.

1. **Idéer til Arosia**

Idéer blev drøftet. Drøftelserne fortsætter på næste bestyrelsesmøde.

1. **Kreative konkurrencer (tidspunkt og tema)**

Anne, Søren og Lone foreslog, at konkurrencerne/fristerne flyttes således, at de løber fra den 13. januar med afleveringsfrist den 3. marts 2023 (*før* studieturene). Der var tilslutning til forslaget.

Et forslag om et fælles tema for konkurrencerne; ”Skævt” eller lignende, blev vedtaget. Fokus for konkurrencerne blev drøftet.

1. **Næste møde**

Næste bestyrelsesmøde blev fastsat til tirsdag den 17. januar 2023 kl. 16.30.

1. **Eventuelt**

        Intet.

Henrik Gjørup, referent